konečne autorka kníh pre mládež, ktorá mládeži rozumie
Keď si spomeniem na Jeden z nás klame, najprv si poviem, že je to už nejaký ten piatok, čo som tú knihu čítala...a vzápätí, že to bola dobrá kniha.
Karen M. Mcmanus nie je vo vodách literatúry pre mládež neznámym menom, a preto som sa zozačiatku obávala, či okolo jej kníh nie je zbytočné haló (napokon, s bestsellermi to tak niekedy, žiaľ, býva). Síce nie detektívka pre fajnšmejkrov (viac ako na samotnú vraždu sa dej sústreďoval na problémy hlavných postáv, čo v tomto prípade nebolo zlé!), nakoniec z toho ale bolo veľmi fajn oddychové čítanie. Keď už sme pri tých hlavných postavách a ich problémoch, na prvý pohľad sa to môže zdať ako typické americké klišé - vzorná žiačka, populárna blondínka, športová hviezda a tak trochu grázel; po dočítaní však zistíte, že pre takúto zostavu sa autorka nerozhodla pre nič za nič. Páči sa mi, akým spôsobom bol pre čitateľov medzi riadkami ukrytý odkaz: neboj sa, nie si v tom sám/sama! (Sympatické) postavy sú vytvorené tak, aby sa každý v niekom našiel a problémy, ktoré ich trápia, sú aktuálne.
Záver šokoval a sťažovať sa nemôžem ani na nečakanú romantiku.
No skrátka, konečne autorka kníh pre mládež, ktorá mládeži rozumie!
Čítať viac